
Szentendre Város Önkormányzat Képviselő-testületének

2023. július 26-i rendkívüli üléséről készült jegyzőkönyvéből

4.
Előterjesztés a Rendészeti Társulásról

Előadó: Fülöp Zsolt polgármester
Szentendre Város Önkormányzat Képviselő-testületének

150/2023. (VII.26.) Kt. sz. határozata:

Szentendre Város Önkormányzat Képviselő-testülete 
1. 6/2023. (I.25.) Kt. sz. határozatát – a határozat harmadik pontját nem érintve – visszavonja; 

2. a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 41. § (4) bekezdése és 87. §-a alapján az Mötv. 13. § (1) bekezdés 17. pont szerinti település közbiztonságának biztosításában való közreműködés körében az alábbi önkormányzati feladatokat a határozat melléklete szerinti társulási megállapodás (a továbbiakban: társulási megállapodás) szerint létrehozandó és működtetendő Pilisi és Dunakanyari Rendészeti Társulásra ruházza, mely átruházott hatáskör tovább nem ruházható:

a) a közterületek rendjének és tisztaságának védelme, valamint annak rendjét megbontó jogsértések megelőzése, megakadályozása, szankcionálása, a közterület rendjére és tisztaságára vonatkozó jogszabály által tiltott tevékenység megelőzése, megakadályozása, megszakítása, megszüntetése, illetve szankcionálása;

b) a közterületek jogszerű használatának, a közterületen folytatott engedélyhez, illetve útkezelői hozzájáruláshoz kötött tevékenység szabályszerűségének ellenőrzése;

c) közreműködés a közterület, az épített és a természeti környezet védelmében;

d) közreműködés a társadalmi bűnmegelőzési feladatok megvalósításában, a közbiztonság és a közrend védelmében;

e) közreműködés az önkormányzati vagyon védelmében;

f) közreműködés a köztisztaságra vonatkozó jogszabályok végrehajtásának ellenőrzésében;

g) közreműködés állat-egészségügyi és ebrendészeti feladatok ellátásában;

h) a mozgásában korlátozott személy parkolási igazolvány jogszerű használatának és birtoklásának az ellenőrzése;

3. elfogadja a társulási megállapodást a határozat melléklete szerinti tartalommal, felkéri a Polgármestert annak megkötésére;

4. felkéri a Szentendrei Rendészeti Igazgatóságot, hogy készítsen átfogó beszámolót a Pilisi és Dunakanyari Rendészeti Társulás működéséről és a Szentendrei Rendészeti Igazgatóság szakmai tevékenységéről a Képviselő-testület 2023. októberi ülésére;

5. Szentendre Város Önkormányzat képviseletében a polgármester, akadályoztatása esetén az általános alpolgármester vesz részt a Pilisi és Dunakanyari Rendészeti Társulás munkájában.

Felelős: Polgármester

Határidő: 1. pont: azonnal


   2-5. pont: 2023. szeptember 1.

Végrehajtásért közvetlenül felelős: Szentendrei Rendészeti Igazgatóság

 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai
3. Aljegyző - intézkedésre
4. Szentendrei Rendészeti Igazgatóság, Igazgató – intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. július 26.
Simor Györgyné
jegyzőkönyvvezető

